
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2021)0281),
–	der henviser til artikel 294, stk. 2, og artikel 114 i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0200/2021),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af 20. oktober 2021 fra Det Europæiske Økonomiske og Sociale Udvalg[footnoteRef:1], [1:  	EUT C 105 af 4.3.2022, s. 81.] 

–	der henviser til udtalelse af 13. oktober 2021 fra Regionsudvalget[footnoteRef:2], [2:  	EUT C 61 af 4.2.2022, s. 42.] 

–	der henviser til, at det kompetente udvalg har godkendt den foreløbige aftale i henhold til forretningsordenens artikel 74, stk. 4, og at Rådets repræsentant ved skrivelse af 6. december 2023 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde, 
–	der henviser til forretningsordenens artikel 59,
–	der henviser til udtalelser fra Udvalget om det Indre Marked og Forbrugerbeskyttelse, Retsudvalget og Udvalget om Borgernes Rettigheder og Retlige og Indre Anliggender,
–	der henviser til betænkning fra Udvalget om Industri, Forskning og Energi (A9‑0038/2023),
1.	vedtager nedenstående holdning ved førstebehandling;
2.	tager Kommissionens erklæringer, der er vedføjet som bilag til denne beslutning, til efterretning;
3.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
4.	pålægger sin formand at sende Parlamentets holdning til Rådet og Kommissionen samt til de nationale parlamenter.







P9_TC1-COD(2021)0136
Europa-Parlamentets holdning fastlagt ved førstebehandlingen den 29. februar 2024 med henblik på vedtagelse af Europa-Parlamentets og Rådets forordning (EU) 2024/... om ændring af forordning (EU) nr. 910/2014 for så vidt angår fastlæggelse af den europæiske ramme for digital identitet

(Eftersom der var indgået en aftale mellem Parlamentet og Rådet, svarer Parlamentets holdning til den endelige retsakt, forordning (EU) 2024/1183.)



BILAG TIL DEN LOVGIVNINGSMÆSSIGE BESLUTNING
Erklæring fra Kommissionen om artikel 45 i forbindelse med vedtagelsen af forordning (EU) 2024/1183[footnoteRef:3] [3:  	EUT L, 2024/1183, 30.4.2024, ELI: http://data.europa.eu/eli/reg/2024/1183/oj.] 

Kommissionen glæder sig over den aftale, der er indgået, og som efter dens opfattelse præciserer, at webbrowsere skal sikre støtte og interoperabilitet for kvalificerede webstedsautentifikationscertifikater (QWAC'er) udelukkende med det formål at vise webstedsejerens identitetsdata på en brugervenlig måde. Kommissionen forstår denne forpligtelse således, at den ikke foregriber de metoder, der anvendes til at vise sådanne identitetsdata.

Kommissionen glæder sig over den indgåede aftale, som efter dens opfattelse præciserer, at kravet om, at webbrowsere skal anerkende QWAC'er, ikke begrænser browseres egne sikkerhedspolitikker, og at artikel 45 som foreslået overlader det til webbrowsere at bevare og anvende deres egne procedurer og kriterier for at opretholde og beskytte privatlivets fred i forbindelse med onlinekommunikation ved hjælp af kryptering og andre afprøvede metoder. Kommissionen forstår udkastet til artikel 45 således, at det ikke pålægger forpligtelser eller begrænsninger for, hvordan webbrowsere etablerer krypterede forbindelser med websteder eller autentificerer de kryptografiske nøgler, der anvendes ved etableringen af disse forbindelser.

Kommissionen minder om, at den i overensstemmelse med punkt 28 i den interinstitutionelle aftale af 13. april 2016 mellem Europa-Parlamentet, Rådet for Den Europæiske Union og Europa-Kommissionen om bedre lovgivning vil gøre brug af ekspertgrupper, høre særlige interessenter og foretage offentlige høringer, hvor det er relevant.

[bookmark: _GoBack]Erklæring fra Kommissionen om ikkeobserverbarhed i forbindelse med vedtagelsen af forordning (EU) 2024/1183[footnoteRef:4] [4:  	EUT L, 2024/1183, 30.4.2024, ELI: http://data.europa.eu/eli/reg/2024/1183/oj.] 

Kommissionen glæder sig over den indgåede aftale, som efter dens opfattelse bekræfter, at denne ændringsforordning ikke giver mulighed for behandling af personoplysninger, der er indeholdt i eller opstår som følge af udbydere af virtuelle tegnebøgers brug af den europæiske digitale ID-tegnebog til andre formål end levering af tegnebogstjenester. 

Kommissionen glæder sig også over medtagelsen af begrebet ikkeobserverbarhed i betragtning 11c i udkastet til ændringsforordning, som bør forhindre udbydere af tegnebøger i at indsamle og se detaljer om brugerens daglige transaktioner. Kommissionen er af den opfattelse, at dette begreb betyder, at der ikke bør være sammenhæng mellem data på tværs af forskellige tjenester med henblik på brugersporing eller til bestemmelse, analyse og forudsigelse af personlig adfærd, interesser eller vaner. 

Samtidig anerkender Kommissionen, at udbydere af europæiske digitale ID-tegnebøger i fuld overensstemmelse med forordning (EU) 2016/679 kan få adgang til visse kategorier af personoplysninger med brugerens udtrykkelige samtykke, f.eks. for at sikre kontinuitet i leveringen af tegnebogstjenester eller for at beskytte brugerne mod afbrydelser i leveringen heraf. Disse data bør begrænses til, hvad der er nødvendigt for hvert specifikt formål.

